Têgêrayîşê Komunîstanê Şorişgêran, Cinîyan ê Komunîstanê Şorişgêran û Ciwananê Komunîstanê Şorişgêran eşkerayîyêka hempare weşanaye , verba îşxalkarîya dewleta Tirkî vat: "Nê hêrişê topyekûnî nênê qebulkerdene û xoverdayîş vatişê ma yo peyên o."
Rêxistinanê Komunîstan eşkerayîya nuştekîye weşan kerde û vat: "Hêrişê îşxalkarîye ya dewleta Tirkî ya îşxalkare pêroyê çeteyanê xo reyde verba erdê şorişê Rojawanî ke 9'ê Teşrîna Verêne de dest pêkerd, dewam kena. Nê hêrişî verba Vakur û Rojakewtana Sûrîye xîrêtêko topyekûn û çinkerde yê. Nê hêrişî nênê qebul kerdene û xoverdayîş vatişê ma yo peyên o. Aya ke ci rê hêriş yeno kerdene, cuya hempare ya rinde ya amayoxê azadî ya. Wezîfeyo bingeyîn ê şorişgêran, komunîstan, demokratan û her kesî no yo ke bi her formê têkoşînê verba hêrişanê îşxalkarîye tê bigêrê û hêrişan vindarnê. Ganî şorişê Rojawanî û waştişê şaran bêrê qebulkerdene. Dewleta Tirkî ya îşxalkare û çeteyê aye sere de Efrîn, Serêkanîyê û Girê Spî pêroyê cayanê ke îşxal kerdî ra bêrê vetene."
